hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu es hu hu hu en en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló 2019. március 19. • SZEF - Szakszervezetek Együttműködési Fóruma
Városligeti fasor 10. Budapest H-1068
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
A SZEF, a MASZSZ és az ÉSZT közös nyilatkozata a pedagógusok mellett!
Cél a szakszervezetek megfojtása. Sikeres volt a közszolgálati sztrájk? Alig érdekelte a közszférát a sztrájk. Boros Péterné: haraggal fogunk ünnepelni május elsején. Bátrabban sztrájkolnak a dolgozók. Kész a forgatókönyv: megbénulhat a magyar áruházlánc. Elszigeteltség vár a fogyatékkal élőkre a kormány tervei szerint. Megbukott a hajléktalanbírság. Rossz állapotban van a cigányság. Rossz évet zártak a pénztárak. Nyaralni küldik haza a gyerekeket a külföldön élő magyarok. Kész vagyon lehet idén a nyári tábor? Közös feladat, hasznos teher az iskolai különóra. Rugalmasabb tantervet vár az MNB. Új megközelítés a nyelvoktatásban. Egyre több a súlyos munkahelyi baleset. Felmondott az összes betegszállító a hatvani kórházban. Furcsa termékenységi tréninget támogat az EMMI. A DK az Országgyűlés elé terjeszti családvédelmi akciótervét. Búcsú Baló Györgytől. Megszűnik az Echo TV, a HírTV-re költöznek a főbb műsorai. Megszűnhet a Magyar Krónika, Bencsik Gábor levélben kér pénzt a folytatásra. Újságírók célkeresztben. Varga Mihály: Újabb 5 milliárd forint támogatás munkahelyteremtésre. Csath Magdolna: Egy mutatón sem érződik válsághangulat. Nagy ugrás előtt az autógyárak. Késik és egyre drágul a kastélyprogram, de a Miniszterelnökség szerint minden rendben van. 2,3 milliárd forintot költ idén “űrtevékenység” fejlesztésére a kormány. Közigazgatási bíróságok – Trócsányi szerint a Velencei Bizottság módosította a közleményét. New York Times: Orbánon keresztül töltheti fel Putyin „európai kémhadtestét”. Orbán elmegy a Néppárt ülésére. A strasbourgi bíróságnak kellett lépnie: most egy anyát és fiát éheztették a határon a magyar hatóságok. A hazai korrupció és a plakátkampányok miatt is aggódik az amerikai külügy. Koronás széket kaphatott Orbán a Karmelita kolostorban. „Ennek a kormánynak nincs köze a kereszténységhez” – Iványi Gáborról közölt portrécikket a New York Times. Megugrottak a miniszteri fizetések. Konzervatív politikai enciklopédia. „Ezeknek” nem fizet Komjáthi, inkább dolgozik. Több tízmillióra büntethet 36 ellenzéki képviselőt jövő héten a parlament. Bangóné a belügyminiszterhez fordul, hogy kiderüljön, hogy tűnhetett el 3500 ember Csepelen. Teniszpályás, szökőkutas luxusbörtön üzemel Kecskeméten. Bach-terápia a Bethesdáért. Az Egyesült Államok lehet az új olajnagyhatalom. Nem tudnak kilépni a britek? Alakul a Brexit, mi várható? Liberális jelölt lehet Szlovákia elnöke. Venezuelai válság: Az ellenzék birtokba vette Caracas egyesült államokbeli diplomáciai épületeit. Kriptovalutát bányászik a legtöbb kiberbűnöző. Újpesten kezdte meg működését Magyarország első kézműves ginfőzdéje.
Egyre többen vállalják a harcot is a jogaikért – mondja a csütörtöki sztrájkot szervező Magyar Köztisztviselők, Közalkalmazottak és Közszolgálati Dolgozók Szakszervezetének (MKKSZ) elnöke, Boros Péterné.
Az ATV Start vendége Boros Péterné elnök, MKKSZ.
(2019. MÁRCIUS 16. SZOMBAT 13:44)Mintegy 7,5 ezer önkormányzati köztisztviselő vehetett részt a március 14-re szervezett közszférás munkabeszüntetésen Boros Péterné, a Magyar Köztisztviselők, Közalkalmazottak és Közszolgálati Dolgozók Szakszervezetének (MKKSZ) elnöke szerint. A Központi Statisztikai Hivatal adatai azt mutatják, hogy mintegy 35 ezren dolgoznak köztisztviselői státuszban, tehát a munkabeszüntetésben részt vevők a teljes állomány negyedét sem érték el. Az MKKSZ szerint a Belügyminisztériummal folytatott korábbi sztrájktárgyalások nem vezettek eredményre. ( A cikk megjelenési helyére érdemes külön figyelni. –Szerk.)
Boros Péterné: haraggal fogunk ünnepelni május elsején
(2019. március 18. 12:57) Még a héten egyeztetnek a köztisztviselők az Emberi Erőforrások Minisztériumának képviselőivel, de ez nem lesz sztrájktárgyalás – mondta az InfoRádiónak a Magyar Köztisztviselők, Közalkalmazottak és Közszolgálatai Dolgozók Szakszervezetének elnöke.
A HELYI MUNKABESZÜNTETÉSEKNEK AZ IS ALAPOT AD, HOGY MA MÁR VAN MIT ELOSZTANI. Ma már határozottabban lépnek fel a munkavállalók, velük együtt pedig a szakszervezetek is határozottabb megmozdulásokkal segítik a harcot a magasabb keresetek érdekében. A cégek többsége együttműködő, ám vannak olyan vállalatok, ahol már jogi eszközöket kell bevetni. A munkáltatói oldal óvatos, bár a tőkeerős cégek általában engednek a követeléseknek.
Kész a forgatókönyv: megbénulhat a magyar áruházlánc
(2019.03.18. 17:50) Már időpontok és dátumok is szerepelnek abban a forgatókönyvben, amely abban az esetben lép életbe, ha a Metróval nincsen megállapodás – árulta el a Kereskedelmi Alkalmazottak Szakszervezetének (KASZ) elnöke az atv.hu-nak. Karsai Zoltán azt is elmondta: legközelebb április 2-án tárgyalnak a felek, miközben már a sztrájkhajlandóság felmérését is megkezdték. A vita továbbra is azon áll, hogy van-e forrás a sztrájkkövetelések teljesítésére.
Elszigeteltség vár a fogyatékkal élőkre a kormány tervei szerint
A kabinet felszámolná a nagy szociális intézményeket, ám szakmai szervezetek szerint az erről szóló koncepció továbbra is ellentétes a fogyatékkal élő emberek érdekeivel.
Kudarcot vallott az a kormányzati terv, hogy büntetéssel “segítsék” az otthontalanokat menhelyre. A szállók forgalma nem nőtt és már a rendőrségi szigor is alábbhagyott.
Rossz állapotban van a cigányság
A LEGNAGYOBB ETNIKUM FELZÁRKÓZTATÁSA NÉLKÜL NEM FOG JAVULNI AZ ORSZÁG VERSENYKÉPESSÉGE. A legnagyobb etnikum, a cigányság eredményes felzárkózása nélkül Magyarország nem fog tudni kilábalni a jelenlegi egészségi krízishelyzetből — állapítható meg a Debreceni Egyetem világszinten is egyedülálló roma egészségvizsgálataiból. A kutatások eredményei még hangsúlyosabbá teszik az MNB Versenyképességi programjának azon megállapítását, miszerint hazánk versenyképességét és ezzel a jövőjét döntően meghatározza a lakosság egészségi állapota.
Rossz évet zártak a pénztárak
AZ ELMÚLT TÍZ ÉVBEN MEGHALADTA A HÉT SZÁZALÉKOT AZ ÁTLAGHOZAM. Tavaly érezhető mínuszba estek az önkéntes nyugdíjpénztári befektetések hozamai, a szolgáltatók hazánkban sem tudták mentesíteni magukat a pénzpiaci eséstől. Emiatt azonban nem kellene elvetni a megtakarítások fontosságát, különösen a megelőző évek kimagasló hozamainak fényében — véli a Magyar Nemzeti Bank. A piacfelügyelet ezzel együtt is a jobb megtérülést hozó portfóliók felé terelné a pénztárakat.
Nyaralni küldik haza a gyerekeket a külföldön élő magyarok
Az eddig leadott jelentkezések közel ötöde olyan magyar gyermek táborozására szól, aki nem Magyarországon él…Egyre több külföldön élő magyar család küldi haza a gyereket táborozni – derül ki a Táborfigyelő közleményéből, a hírt a hvg.hu vette észre… egyre több meghökkentő tematikájú tábor indul – ilyen például a jobb agyféltekés rajztábor, szabaduló szobás nyomozótábor, okostelefonos animációs tábor, kangoo tábor, de foglalható agykontroll tábor, vagy épp önismereti-stresszoldó tábor is.
Kész vagyon lehet idén a nyári tábor?
Az ATV Start vendége Tóth Béla ügyvezető, Táborfigyelő.hu.
Közös feladat, hasznos teher az iskolai különóra
NEM TANÁCSOS, HOGY A DIÁK ÉLETÉBŐL KIMARADJON AZ „ÜRESJÁRAT”.Kisebb vagyont emésztenek fel az iskolán kívüli különórák, amelyekre szinte minden diákot befizetnek a szülei annak reményében, hogy a lehető legtöbb területen széles ismeretekre tegyen szert a gyerek. Sport, korrepetálás, nyelviskola, szakkör, előkészítő, zene — szakértők megvizsgálták, mekkora terhet jelent ez a családi költségvetésnek.
Rugalmasabb tantervet vár az MNB
A JEGYBANK VERSENYKÉPESSÉGI PROGRAMJA NÖVELNÉ A FAKULTÁCIÓ SZEREPÉT. A középiskolában célszerű lenne növelni a fakultációk szerepét, annak érdekében pedig, hogy csökkenjen a lemorzsolódó és a pályaelhagyó diákok száma, biztosítani kell az egyes képzési formák közötti átjárhatóságot az oktatási rendszerben — állapítja meg a Magyar Nemzeti Bank 2019-es Versenyképességi programja. Eszerint a bérfelzárkózás folytatásával elérhető, hogy egyre többen válasszák a pedagógushivatást.
Új megközelítés a nyelvoktatásban
A jegybank azt javasolja, hogy minden gimnáziumi tanulónak legalább egy tantárgyat idegen nyelven kelljen elsajátítani..A tanárok módszertani továbbképzését, a nyelvoktatás óraszámának növelését, az anyanyelvi tanárok oktatásba való fokozott bevonását, valamint angol nyelvű középiskolai felvételit és érettségit szorgalmaz versenyképességi programjában a Magyar Nemzeti Bank.
Egyre több a súlyos munkahelyi baleset
Tavaly tovább nőtt a súlyos munkahelyi balesetek száma, miközben egyre kevesebb munkavédelmi ellenőrzést tartanak a hatóságok. A szakember szerint a kisebb vállalkozások igyekeznek eltitkolni ezeket az eseteket.
Felmondott az összes betegszállító a hatvani kórházban
A februári rövid hónapban 310 órát dolgoztak, nettó alapbérük százezer sincs, a fertőzésveszélyért nem kapnak pótlékot – egyszerre álltak fel mind. Máshol sztrájkra készülnek a beteghordók.
Furcsa termékenységi tréninget támogat az EMMI
Közpénzből finanszírozzák, de a Katolikus Szeretetszolgálaton keresztül lehet pályázni a FEMM-képzésre. Aki beszáll, az az orvosi etikával is nehezen összeegyeztethető feltételeket kell vállaljon…Magyarán, a pályázatot elnyerő orvos az év végéig vállalja, hogy akkor sem vesz részt terhességmegszakításban, ha a megtermékenyülés erőszak eredménye,sürgős esetben sem ír fel fogamzásgátló tablettát– és a meddőséggel küzdő nők, párok kifejezett kérésére sem vehet részt mesterséges megtermékenyítésben.
A DK az Országgyűlés elé terjeszti családvédelmi akciótervét
A párt többek közt a rabszolgatörvény visszavonását, a családi pótlék emelését és a háziorvosi körzetek betöltését követeli, valamint garanciát arra, hogy kisgyermekes családok nem kerülhetnek az utcára.
Már a Rákóczi gimnáziumban – ahol két évfolyammal járt felettem – látszott, hogy nem lesz könnyű ember. Később sem volt egyszerű vele dolgozni. A munkában nem ismert tréfát. És maximalista volt. Ezt tanulta otthon, szerkesztő-újságíró szüleitől és aztán ezt fejlesztette tovább. Szigorú volt, mint kérdező, szigorú önmagával és munkatársaival. És mégis, a nagy többség nagyon szeretett vele műsort készíteni, pontosan azért, mert tudták, nála nincs mellébeszélés. Renoméjáért – ha kellett – megküzdött elnökökkel és főszerkesztőkkel, de politikusokkal és azok sleppjeivel is…
Megszűnik az Echo TV, a HírTV-re költöznek a főbb műsorai
Egybeolvad a két csatorna, az Echo-n április 1-ig lesz adás. A HírTV “értékrendke, profilja” változatlan marad.
Megszűnhet a Magyar Krónika, Bencsik Gábor levélben kér pénzt a folytatásra
A lap 2014-ben fideszes pénzből indult, két éve még közpénzek tízmillióit kapta az államtól, de a tavaly létrehozott kormánypárti médiaóriásból már kimaradt.
Milyen is ma az újságírók helyzete? Csernyánszky Judit ‘Az újságírók megtámadása és a támadás az újságírás ellen’ című panelbeszélgetésen járt és kérdezett.
Varga Mihály: Újabb 5 milliárd forint támogatás munkahelyteremtésre
Ötmilliárd forintból ismét pályázatot hirdet a Pénzügyminisztérium a mikro-, kis- és középvállalkozások munkahelyteremtő beruházásainak támogatására – jelentette be Varga Mihály az MTI-nek. A pénzügyminiszter elmondta, a keddtől induló pályázat révén 250 vállalkozásnál mintegy 1500 új munkahely jöhet létre Magyarországon.
Csath Magdolna: Egy mutatón sem érződik válsághangulat
Csath Magdolna közgazdász szerint Magyarországon jelenleg egy mutatón sem érződik, hogy bármiféle válsághangulat lenne.
Nagy ugrás előtt az autógyárak
NÉHÁNY ÉV MÚLVA SZINTET LÉPHET A MAGYAR KAPACITÁS, HAZÁNK MEGELŐZHETI OLASZORSZÁGOT IS. A jelenlegihez képest több mint másfélszeresére bővülhet a magyar személygépkocsi-gyártás mennyisége, ha beindulnak a gyártósorok a BMW és a Mercedes vadonatúj üzemeiben. Tavaly egyébként csökkent hazánkban a kibocsátás, főként a VW-csoport problémái miatt, miután nem tudtak időben átállni az új uniós üzemanyag-fogyasztási szabványra.
Késik és egyre drágul a kastélyprogram, de a Miniszterelnökség szerint minden rendben van
Kormányzati ígéretek szerint jövő év végére kellene megújulnia 39 várnak és kastélynak, de a rekonstrukció még a helyszínek negyedén is alig kezdődött el, viszont a tervezettnél sokkal drágábban. A kivitelezők között a Mészáros-család mellett kormányközeli vállalkozók tűntek fel.
2,3 milliárd forintot költ idén “űrtevékenység” fejlesztésére a kormány
Hogy a rengeteg közpénz pontosan hol és hogyan fogja szolgálni a tudományt, vagy legalább a magyar gazdasági fejlődést, még nem világos.
Közigazgatási bíróságok – Trócsányi szerint a Velencei Bizottság módosította a közleményét
A tanácsadó szerv korábban közölte, hogy az érintett törvények nélkülözik a hatékony fékeket és ellensúlyokat.
New York Times: Orbánon keresztül töltheti fel Putyin „európai kémhadtestét”
A lap szerint sokan az orosz elnök és az orosz titkosszolgálat trójai falovának tartják a Nemzetközi Beruházási Bankot (IBB).
Orbán elmegy a Néppárt ülésére
Manfred Weber hajlott volna arra, hogy elhagyják a Fideszről szóló szavazást, ha Orbán Viktor ígéretet tesz a hárompontos ultimátum teljesítésére. A CDU és az EPP elnöke viszont elvetette ezt az ötletet.
A strasbourgi bíróságnak kellett lépnie: most egy anyát és fiát éheztették a határon a magyar hatóságok
Ezúttal egy öt fős család az áldozat, napokig csak három gyerek kapott enni. Eddig 8 esetben 14, a tranzitzónákban fogvatartott embertől vonták meg az ételt.
A hazai korrupció és a plakátkampányok miatt is aggódik az amerikai külügy
Az Egyesült Államok friss, hazánkról szóló országjelentése többek között megállapítja, nincs rendjén, hogy a kormány közpénzből fizetett tájékoztató kampánya lényegében megkülönböztethetetlen a Fidesz hirdetéseitől.
Koronás széket kaphatott Orbán a Karmelita kolostorban
A kormányülések fényűzően puritán helyszínén csak egy széken látható Kossuth-címeres korona.
„Ennek a kormánynak nincs köze a kereszténységhez” – Iványi Gáborról közölt portrécikket a New York Times
Az amerikai lapban kiemelik, hogy a Magyarországi Evangéliumi Testvérközösség alapító lelkésze azt mondta: most Orbán már egy szélsőjobboldali, fasiszta pártot vezet.
Megugrottak a miniszteri fizetések
Több miniszter bruttó havi fizetése 1 979 400 forint márciustól, és vannak tárcavezetők, akik a parlamenti munkájukért további 891 ezer forintot kapnak.
A magyar politikatudomány, valamint a politikai filozófia gondolkodásmódjának konzervatív megközelítésben történő bemutatása a célja a Magyar Politikai Enciklopédiának – jelentette ki Balog Zoltán, a Szövetség a Polgári Magyarországért Alapítvány kurató­rium elnöke a kötet tegnapi bemutatóján
„Ezeknek” nem fizet Komjáthi, inkább dolgozik
Bírságfizetés helyett közérdekű munkát vállalt Komjáthi Imre, az MSZP alelnöke, akit túlóratörvény ellen tartott tüntetés után büntettek meg.
Több tízmillióra büntethet 36 ellenzéki képviselőt jövő héten a parlament
És reálisan nézve a feltételes módot akár el is lehetne hagyni a címből… Az érintetteket azért szankcionálják, mert decemberben számos eszközt bevetve tiltakoztak a rabszolgatörvény elfogadása ellen.
Bangóné a belügyminiszterhez fordul, hogy kiderüljön, hogy tűnhetett el 3500 ember Csepelen
Vajon választási csalás készülődik vagy ténylegesen annyira rossz Csepelen élni, hogy tömegével menekülnek el a lakosok? – tette fel a kérdést…A szocialista országgyűlési képviselője hétfői sajtótájékoztatóján feltette a kérdést: vajon választási csalás készülődik vagy ténylegesen annyira rossz Csepelen élni, hogy tömegével menekülnek el a lakosok. Mint mondta, az elmúlt 10 év adatai szerint Csepelen a lakosok száma stabilan 75-76 ezer fő körül mozgott, a Központi Statisztikai Hivatal 2018 januári felmérése 76 182 csepeli lakosról szólt, ugyanakkor a helyi választási iroda idén januári hivatalos adata szerint 72 ezer főre csökkent Csepel lakossága.
Teniszpályás, szökőkutas luxusbörtön üzemel Kecskeméten
Megtévedt rendőrök, vállalkozók és politikusrokonok kapnak helyet a parkettásnak nevezett börtönben, amit el is hagyhatnak, ha kedvük tartja. A rabok munkájával a Ferroplast jár jól – a cég egyik tulajdonosa egy börtönigazgató felesége.
A következő tíz napban bárhol fölbukkanhat a „Bach-kommandó”, azaz néhány önkéntes zenész, akik a klasszikus mester darabjaival lepik meg az embereket aluljárókban, plázákban, börtönökben és kórházakban.
Az Egyesült Államok lehet az új olajnagyhatalom
Már négy éven belül a világ legnagyobb olajexportőrévé válhat az Egyesült Államok, megelőzve a listavezető Szaúd-Arábiát, illetve a második helyen álló Oroszországot is – áll a Nemzetközi Energiaügynökség (IEA) olajpiaci elemzésében.
Nem tudnak kilépni a britek?
Feltehetően senki sem számított arra, hogy az Európai Unióból szinte lehetetlen kilépni. A brit miniszterelnök meglepő kijelentést tett.
Alakul a Brexit, mi várható?
Az ATV Start vendége Gálik Zoltán külügyi szakértő.
Liberális jelölt lehet Szlovákia elnöke
Nagy eséllyel indulhat neki a második fordulónak Zuzana Caputová, aki a liberálisok elnökjelöltje. Távolítani szeretné az országát Moszkvától.
Venezuelai válság: Az ellenzék birtokba vette Caracas egyesült államokbeli diplomáciai épületeit
A venezuelai ellenzék vezetőjének, Juan Guaidónak a megbízottjai ellenőrzésük alá vonták a latin-amerikai ország egyesült államokbeli képviseleteinek három épületét – jelentette be hétfőn Carlos Vecchio, Guaidó washingtoni képviselője.
Kriptovalutát bányászik a legtöbb kiberbűnöző
Ezzel szemben a kriptovaluta-bányászat gyakran a háttérben zajlik, a felhasználó tudta nélkül, így kevésbé valószínű, hogy felkelti a hatóságok figyelmét. A Cisco szakértői szerint még súlyosabb következményei lehetnek, ha a kriptovaluta-bányászók egy vállalat hálózatán keresztül tesznek szert bevételre. A legnagyobb probléma az, hogy a hálózat üzemeltetőinek észrevétlen cryptomining rávilágít a vállalati biztonságon tátongó résekre, amelyeket a támadók más célokra is felhasználhatnak…
Újpesten kezdte meg működését Magyarország első kézműves ginfőzdéje
Újpesten, az Első Magyar Gin Manufaktúra Zrt. mintegy 75 millió forintos saját beruházásával megkezdte működését Magyarország első olyan szeszfőzdéje, mely kisipari technológiával, kizárólag gin előállítására szakosodott. A főzde fő terméke az Opera Gin Budapest.
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
Régiós szakszervezeti szervezkedés Bécsben
Közép-Európai Szakszervezetek Találkozója   Az Osztrák Szakszervezeti Szövetség (ÖGB) meghívására 2022. szeptember 5-6-án Bécsbe látogatott 5 ország 6 szakszervezeti konföderációja – köztük a SZEF és a MASZSZ delegációja -, hogy
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.